keiner
Material: papyrus
Place: Pathyrites
Categories: Vertrag
Darlehen
Geld
ἔτους μδ Θωὺθ κη ἐν Παθύρει ἐπʼ Ἀσκλη
πιάδου ἀγ[ο]ρανόμου. ἐδάνεισεν Θοτεὺς 
Κολλούθου Πέρσης τῆς ἐπιγονῆς 
Τοτοῆι  Πέρσῃ τῆς ἐπιγονῆς 
καὶ Τακμήιτι Πατοῦτος Περσίνῃ, 
μετὰ κυρ[ί]ου τοῦ ἑαυτῆς ἀνδρὸς 
Τοτοῆτο[ς] τοῦ προγεγραμμένου 
καὶ συνδεδανεισμένου, χαλκοῦ 
πεντακισχιλίας ἑξακοσίας  ἄτοκα 
εἰς μῆνας τρεῖς . τὸ δε δάνειον 
τοῦτο ἀποδότωσαν οἱ δεδανεισ
μένοι Θοτεῦτι ἐν μηνὶ Χοίαχ λ 
τοῦ μδ . ἐὰν δὲ μὴ ἀποδῶσι 
ἐν τῶι ὡρισμένωι χρόνωι, ἀπο
τεισάτωσαν παραχρῆμα ἡμόλιον 
καὶ τοῦ ὑπερπεσόντος χρόνου 
τόκους διδράχμους τῆς μνᾶς 
τὸν μῆνα ἕκαστον. ἔγγυοι 
ἀλλήλω[ν] εἰς ἔκτεισιν τῶν διὰ 
[το]ῦ δαν[εί]ου γεγραμμένων 
[πάντω]ν αὐτοὶ [οἱ] δεδανεισ
[μένοι].[ ἡ δ]ὲ πρᾶξ[ι]ς ἔστω Θοτεῦτι 
ἐκ τῶν δεδανεισμένων 
καὶ ἐξ ἑνὸς καὶ ἑκάστου αὐτῶν 
καὶ ἐξ οὗ ἂν αἱρῆται, καὶ ἐκ τῶν 
ὑπαρχόν[τ]ων αὐτοῖς πάντων, 
καθάπερ [ἐ]γ δίκης. 
Ἄρειος κεχρη.